**Sajtóinformáció: 2024. február 26. - Genf/Budapest**

**A VADONATÚJ MG3 VILÁGPREMIERJE**

* Az új MG3 Hybrid+ technológiával a Genfi Autószalonon mutatkozott be
* A vadonatúj B-szegmensbeli hatchback magas felszereltségi szinttel rendelkezik
* Az MG "fun-to-drive" jegyében tervezve

**Egy fejlett hibrid MG**

A vadonatúj MG3 egy fejlett technológiát képviselő B-szegmensbe tartozó hibrid hatchback, amely a teljesítmény, a hatékonyság és a kifinomultság kombinációját kínálja.

Az MG3 most először lesz elérhető a vásárlók számára egész Európában, miután korábban kizárólag az Egyesült Királyságban volt megvásárolható. Háromféle felszereltségi szinttel kerül bevezetésre, amelyek mindegyike a vadonatúj Hybrid+ hajtásláncot használja. Az MG a hibrid rendszeren végzett fejlesztése során nagyobb akkumulátort és erősebb villanymotort épített be, ami új mércét állít fel a B-szegmensben.

A B-szegmensbe tartozó hatchback tágasabb, mint a kifutó modell, ugyanakkor megtartja azt a kompakt méretét, amely az MG3-at olyan népszerűvé tette az Egyesült Királyságban, különösen azok számára, akik elsősorban városi forgalomban közlekednek. A magas szintű belső felszereltséggel és térkínálattal - a kategóriájának legjobbjaihoz hasonlóan - az MG3 Hybrid+ egyszerre kínál praktikumot és hatékonyságot a vásárlóknak. Az értékét tovább növeli az MG védjegyének számító 7 év/150 000 km garancia, amely az alapfelszereltség részét képezi.

"*Az MG3 minden olyan tulajdonsággal rendelkezik, ami elősegítheti, hogy kategóriájában vezető szerepet töltsön be. Az MG izgalmas Hybrid+ hajtásláncával a hatékonyság és a teljesítmény kombinációját kínálja majd a vásárlóknak*" - nyilatkozta **Szabó Csaba, az MG Motor Hungary márkaigazgatója**. "*A kiválóan felszerelt, újragondolt MG3 az MG szórakoztató vezetési élményt biztosító filozófiáját nyújtja a vásárlóknak, mind a prémium kategóriájú belső felszereltséggel, mind az MG Pilot biztonsági rendszerekkel."*

**Az MG3 összefoglalva**

* A fejlett hibrid hajtáslánc gazdaságosságot, kifinomultságot és teljesítményt kínál a vásárlóknak
* A legdinamikusabban gyorsuló B-szegmensbeli hibrid ferdehátú a valós teljesítmény előnyeit nyújtja
* A versenytársakénál nagyobb akkumulátorkapacitás hosszabb ideig teszi lehetővé a tisztán elektromos, károsanyag-kibocsátásmentes üzemmódot
* A sokoldalú hibrid rendszer külön generátort tartalmaz, amely többféle hibrid üzemmód alkalmazását teszi lehetővé
* Számos felszereltségi szint nyújt választási lehetőséget a vásárlóknak - kivételes ár-érték aránnyal
* A dupla kijelzős belső tér fokozza a high-tech érzést az MG3-ban
* Az MG iSMART és az MG Pilot konnektivitást és fokozott biztonságot kínál
* Az új, nagyobb méreteknek köszönhetően bővült az utas- és csomagtér

**Korszerű Hybrid+ hajtáslánc**

Az MG Hybrid+ hajtáslánc-technológiája a vadonatúj MG3-ban debütál. Ez az első hagyományos, nem plug-in hybrid rendszer, amelyet egy MG modellbe építettek be. A vadonatúj Hybrid+ rendszer lényege, hogy öt kulcsfontosságú elemet tartalmaz: motor, sebességváltó, akkumulátor, villanymotor és generátor.

Annak ellenére, hogy a hatékonyságra összpontosít, a villamosított technológia természetesen kiváló teljesítmény-előnyökkel jár. Az MG Hybrid+ hajtásláncának köszönhetően az MG3 a kategória legdinamikusabban gyorsuló B-szegmensbeli hibrid modellje, a 0-100 km/órás gyorsulási idő 8,0 másodperc. Az autópálya sebességre való gyorsulás – 80-120km/h-ról – hasonlóan lenyűgöző, mindössze 5,0 másodperc.

A 143 kW kombinált teljesítményű MG3 Hybrid+ 4,4 l/100 km-es üzemanyag-fogyasztást és 100 g/km CO2-értéket\* biztosít. Ehhez hozzájárul az 1,83 kWh kapacitású akkumulátor, amely hosszabb tisztán elektromos hatótávolságot tesz lehetővé – jelentősen növelve ezzel a hatékonyságot.

A vadonatúj MG3 75 kW teljesítményű, 1,5 literes benzinmotorral és 100 kW teljesítményű villanymotorral, valamint külön generátormotorral rendelkezik, amely a hajtáslánc különféle működési üzemmódjait teszi lehetővé. Ez nemcsak a B-szegmens hibrid hatchbackjeihez képest biztosít kategóriavezető teljesítmény adatokat, hanem a vezetési környezettől függetlenül rugalmas működtetést is lehetővé tesz.

Ennek köszönhetően az MG3 a következő, a Hybrid+ rendszer által automatikusan kiválasztott üzemmódokban vezethető:

**EV** – Kizárólag elektromos meghajtású üzemmód, ameddig az akkumulátor töltöttsége lehetővé teszi.

**Soros meghajtás** – A benzinmotor a generátort hajtja, amely az elektromotort táplálja a meghajtáshoz.

**Soros meghajtás és töltés** – Soros meghajtás, valamint az akkumulátor feltöltése alacsony terhelés esetén.

**Benzinmotoros meghajtás és töltés** – A benzinmotor hajtja a kerekeket, miközben a generátoron keresztül tölti az akkumulátort.

**Párhuzamos meghajtás** – A benzinmotor és az elektromotor egyaránt hajtja a kerekeket.

A négyhengeres 1,5 literes Atkinson-ciklusú benzinmotor 75 kW (102 LE) teljesítményű, és rendkívül magas, 41%-os termikus hatásfokot nyújt. A 100 kW-os (136 LE) villanymotorral kombinálva a Hybrid+ igen magas teljesítményt biztosít a teljes fordulatszám-tartományban.

A nagyobb teljesítményű erőforrás beépítésével a nagy terhelésű vezetés jórésze – például a gyorsítás – elektromos meghajtással végezhető, a benzinmotor pedig zökkenőmentesen támogatja vagy átveszi a meghajtást nagyobb sebességeknél.

A motor egy háromfokozatú automata sebességváltóhoz kapcsolódik, ami egyszerre hatékony és élvezetes vezetési élményt tesz lehetővé. Rendkívül fontos, hogy az MG3 remekül reagál a gázadásra, miközben sima és kifinomult váltást is biztosít.

A vezetők háromféle vezetési mód - Eco, Standard és Sport - közül választhatnak, így testre szabhatják az MG3 reakciókészségét.

Az Eco üzemmód az optimális üzemanyag-fogyasztás érdekében van kalibrálva, és enyhe gázreakciót biztosít a járművezetők számára, míg a Standard üzemmód a gazdaságosság és a teljesítmény keverékét nyújtja, így a legtöbb utazási típusnál jól működik. A Sport mód érzékenyebb kalibrációt használ, amely a lehető legtöbbet hozza ki a kombinált teljesítményből, és a B-szegmens hibrid hatchback kategóriában az egyik legjobb teljesítményt nyújtja.

**Dinamikus kezelhetőség és kifinomultság**

A vadonatúj MG3 dinamikus vezetési élményt és magas szintű kényelmet kínál, köszönhetően annak a közös munkának, amelyet az MG európai és kínai mérnökei végeztek, finomhangolva a futóművet és a felfüggesztést a különböző piacokra.

Kompakt méreteivel és agilis felépítésével az MG3 tökéletes vezetési élményt nyújt, de az MG "fun-to-drive" elvét is megőrzi. A futóműben új, rendkívül nagy merevségű komponenseket alkalmaztak, míg a felfüggesztés elemeit úgy tervezték, hogy a súlycsökkentés és a tapadás javítása egyaránt sportos kezelhetőséget és kényelmes utazást eredményezzen.

A kényelem és a dinamizmus közötti ideális egyensúly mellett – részben az új hibrid hajtásláncnak köszönhetően, amely rövid ideig csak elektromos meghajtással is képes működni – a vadonatúj MG3 a finomhangolás és a zajcsillapítás terén is új csúcsokat döntöget. A mérnökök a motor és a felfüggesztés rögzítésére, a hangelnyelő anyagokra és a sebességváltó kialakítására összpontosítottak, hogy a prémium vezetési élmény érdekében csökkentsék a motorzajt és a vibrációt.

**Kiváló technológia és felszereltség**

A vadonatúj MG3 az európai vásárlók számára három változatban – Standard, Comfort és Luxury - érkezik. Ezek mindegyike kihívója a többi B-szegmensbeli típusnak az alapfelszereltségként kínált technológia és szériafelszereltség tekintetében.

A vásárlók számára kiemelkedő újdonság a dupla kijelzős műszerfal. A vezetőknek egy 7 colos digitális műszercsoport, valamint egy 10,25 colos központi infotainment rendszer áll rendelkezésére. A két lebegő képernyő grafikáját és reakciókészségét az MG mérnökei továbbfejlesztették, a középkonzolon pedig megtartották a zongorabillentyűs kapcsolók sorát, hogy maximalizálják a vezetés közbeni biztonságot és kényelmet.

A műholdas navigáció alapfelszereltség, akárcsak az Apple CarPlay/Android Auto okostelefon-integráció. Az MG iSMART olyan szintű csatlakozási lehetőségeket és funkciókat kínál az MG3 vásárlóinak, amelyeket általában leginkább a prémium modellekhez szokás társítani.

A felszereltség további kiemelkedő elemei közé tartozik a légkondicionáló, a Bluetooth-kapcsolattal ellátott audiorendszer, a négy USB-port, valamint a hátsó parkolóérzékelők. A magasabb felszereltségi szintek bőrhatású kárpitozást, kulcs nélküli ajtónyitást, fűthető első üléseket és kormánykereket, valamint 360 fokos kamerát kínálnak.

Az MG3 a legújabb fejlett vezetéstámogató rendszerek (ADAS) előnyeit is magáénak tudhatja. A fokozott biztonságot az MG Pilot technológia biztosítja, amely magában foglalja a sávtartó asszisztenst sávelhagyásra figyelmeztető rendszerrel, az adaptív sebességtartó automatikát, a ráfutásos ütközésre figyelmeztető rendszert és a forgalmi dugó asszisztenst.

**Új és modern megjelenés**

A teljesen új MG3 hosszabb és szélesebb, mint az elődmodellje, így tágasabb belső teret biztosít az utasok számára, és a B-szegmens hibridjei közül a legnagyobb csomagterét kínálja.

Az MG sanghaji stúdiója által tervezett vadonatúj MG3 számos stíluselemből választhatnak az ügyfelek, többek között könnyűfém keréktárcsák, LED-es fényszórók és új színválaszték közül.

Az európai vásárlók számára hétféle fényezés áll rendelkezésre: York White, St Moritz Blue, Flaming Red, Morning Yellow, Pearl Black, Blade Silver és Hampstead Grey.

# **Műszaki adatok**

|  |  |
| --- | --- |
|  | **MG3 Hybrid+** |
| Erőforrás | Hagyományos hibrid |
| Motor típus | 1.5-literes Atkinson-ciklusú négyhengeres benzinmotor |
| Maximális teljesítmény (kW) | 75 (max) |
| Maximális forgatónyomaték (Nm) | 128 (max) |
| Elektromotor maximális teljesítmény (kW) | 100 (max) |
| Elektromotor maximális forgatónyomaték (Nm) | 250 (max) |
| Kombinált teljesítmény (kW) | 143 (max) |
| Sebességváltó típusa | 3 fokozatú automata váltó |
| Akkumulátor kapacitás | 1.83 kWh – 350V |
| Meghajtás | Elsőkerék-hajtás |
|  |  |
| Maximális sebesség (km/h) | 170 |
| Gyorsulás (mp, 0-100 km/h) | 8.0 |
| Gyorsulás (mp, 80-120 km/h) | 5.0 |
| CO2 -kibocsátás (g/km) | 100\* |
| Üzemanyag-fogyasztás (l/100km) | 4.4\* |
|  |  |
| Magasság(mm) | 1 502 |
| Hosszúság (mm) | 4 113 |
| Szélesség (mm) | 1 797 |
| Tengelytáv (mm) | 2 570 |
| Saját tömeg (kg) | 1 285 |
| Csomagtér (l) | 293 |

\* A WLTP homologizáció függvényében.

**Az MG autómárkáról**

Az MG (Morris Garages) Nagy-Britannia egyik első autómárkája, amelyet 1924-ben William Morris alapított, egy évszázados múltra tekint vissza. Márkaidentitása mélyen gyökerezik első modelljében, az MG 14/28 Super Sports autóban, az ikonikus Cecil Kimber által készített remekműben. Az innovációtól áthatva és a jövő iránti elkötelezettségtől hajtva a márka a hangsúlyt a fenntartható és mindenki számára elérhető mobilitás megteremtésére helyezte át.

Jelenlegi értékeiket tükrözi az MG4 Electric, a díjnyertes hatchback, amely hangsúlyozza elhivatottságát az előremutató, technológiailag fejlett és izgalmas elektromos járművek gyártása iránt.

Az MG Motor elkötelezettsége egyszerű, mégis mélyreható: a mobilitás demokratizálása. A benzines, elektromos és hibrid járműveket felvonultató változatos modellkínálatuk sokoldalú hatchback-et, funkcionális kombikat és tágas SUV-kat foglal magában, amelyek mindegyike tele van csúcstechnológiával. Minden MG jármű a világszínvonalú tervezésről tanúskodik, melyet a nagyvonalú, 7 év/150 000 kilométeres futásteljesítményig terjedő gyártói garancia is megerősít. Ez hazánkban a 7 év háromszoros gondoskodás szolgáltatáscsomag része, mely a gyári garancia mellett 7 év országúti segélyszolgálatot és az autó 7 fő rendszerének ingyenes állapotfelmérését tartalmazza.